CELEX: 62021TN0496
Language: bg
Date: 2021-08-09 00:00:00
Title: Дело T-496/21: Жалба, подадена на 9 август 2021 г. — Vasallo Andrés/Парламент

18.10.2021   
            
            
               BG
            
            
               Официален вестник на Европейския съюз
            
            
               C 422/21
            
         
      Жалба, подадена на 9 август 2021 г. — Vasallo Andrés/Парламент
      (Дело T-496/21)
      (2021/C 422/29)
      Език на производството: испански
      
         Страни
      
      
         Жалбоподател: Ángel Vasallo Andrés (Валядолид, Испания) (представител: F. González Álvarez, abogado)
      
         Ответник: Европейски парламент
      
         Искания
      
      Жалбоподателят моли Общия съд:
      
                  —
               
               
                  В съответствие с член 263 ДФЕС да уважи искането за отвод на председателя на комисията по петиции на Европейския парламент, г-жа Dolors Montserrat Montserrat, както и на всеки активно зает служител или в отпуск в испанската публична администрация или който в даден момент е бил обвързан или назначен към тази администрация или законодателната или изпълнителната власт на страната, тъй като счита, че участието му в тази процедура предполага категоричен конфликт на интереси, което в действителност представлява съществено процесуално нарушение, водещо до отмяна,
               
            
                  —
               
               
                  Също така, в съответствие с посочения по-горе член 263 ДФЕС, се иска признаване на правото на жалбоподателя да узнае обосновката и мотивите за решенията, взети при разглеждането на обжалваната резолюция и по-конкретно първоначалното ѝ допускане, както и промяната на статуса на петицията от „Достъпна за подкрепа“ на „Обявена за недопустима“, доколкото това предполага последващо съществено процесуално нарушение,
               
            
                  —
               
               
                  Освен това, се иска съгласно предвиденото в същия член 263 ДФЕС, отмяна на резолюция D 200663, тъй като счита, че е приета в нарушение на Договорите и другите правни норми относно прилагането им съгласно посоченото в петицията, както и поради допълнително съществено процесуално нарушение, като се приема, че в случая не са приложими и са правно немотивирани посочените в нея основания, с които се обявява за недопустима петицията на моя довереник. Всичко това следва да доведе до постановяване на решение на Общия съд, след съответното производство, с което: — като главно решение, обяви допускането за разглеждане на петицията на моя довереник; — или, при условията на евентуалност, да осъди комисията по петиции да възстанови производството в първоначалното положение, в което посоченият орган трябва да разгледа отново подадената петиция при зачитане на накърнените права и като обяви петицията на моя довереник за допустима за разглеждане и достъпна за подкрепа,
               
            
                  —
               
               
                  Като последица от изложеното по-горе и съгласно разпоредбата на член 263 ДФЕС, се иска Общият съд да установи личната отговорност на участниците, които евентуално са нарушили приложимите норми и са участвали в действия, които по всички критерии изглеждат неправомерни и са предприети с единствената цел петицията на моя довереник да не бъде разгледана в парламентарно заседание. В случай, че това искане е извън компетенциите на Общия съд, да бъде посочено в решението му като установено от фактическа страна наличието на съобщените неправомерни действия, като по този начин послужи като основание за последващи административни производства за търсене на такава отговорност,
               
            
                  —
               
               
                  На последно място, в съответствие с член 133 и следващи от Процедурния правилник на Общия съд се иска изрично осъждане на ответника да заплати разноските по настоящото производство, включително в случай на признаване на иска от негова страна, заедно с искане в случай на отхвърляне на част от исканията на жалбоподателя, същият да не бъде осъждан за заплати съответната част от съдебните разноски, направени от ответника с оглед на тежестта и основанията на исканията му.
               
            
         Основания и основни доводи
      
      Жалбоподателят изтъква три основания в подкрепа на жалбата.
      
                  1.
               
               
                  Първо основание: съществено процесуално нарушение преди произнасянето по поставения въпрос
                  В това отношение се твърди, че предходните трудови правоотношения и националността на председателя на комисията по петиции на Европейския парламент, г-жа Dolors Montserrat Montserrat, би трябвало да я накарат да се въздържи от обжалваната резолюция, тъй като разглежданата петиция предполага явен конфликт на интереси за нея.
               
            
                  2.
               
               
                  Второ основание: нарушение на Договорите на Европейския съюз (ЕС), допуснато в обжалваната резолюция, както липсата на мотиви по въпроса по същество.
                  В това отношение се твърди, че поставения в петицията въпрос безспорно е от компетенциите на ЕС, поради което обжалваният акт трябва да бъде отменен поради нарушение на приложимите разпоредби от правото на ЕС.
               
            
                  3.
               
               
                  Трето основание: процесуално нарушение, произтичащо от промяната на статута на петицията на моя довереник за едно с липса на мотиви за това действие.
               
            В това отношение се твърди, че статутът на петицията е бил променен ненадлежно и неправомерно, тъй като след приемането ѝ за допустима и статусът ѝ от „Достъпна за подкрепа“ само за няколко часа е променен на „Обявена за недопустима“, без каквито и да било известна обосновка.